Diari Oficial de la Generalitat Valenciana


Sumari del DOGV 4454, del 06-03-2003 (2003/2207)

Notificació a Promociones Jesús González, SL. Expedient número VIVI/040501/678.
-------------------------------------------------------------------------------

### Dades del document

Número de DOGV
:   4454

Data del DOGV
:   06-03-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/2207


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Promociones Jesús González, SL. Expedient número VIVI/040501/678. [2003/A2207]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es procedix a la notificació de la proposta de resolució a Promociones Jesús González, SL, amb expedient VIVI/040501/678.
  
D'orde de l'instructor del procediment sancionador referenciat, a l'efecte previst en el Reglament d'Habitatges de Protecció Oficial de 24 de juliol de 1968, se li comunica la proposta de resolució d'este, cosa que se li notifica perquè en prenga coneixement, amb l'advertiment que en el termini de 15 dies, comptador des del dia següent de la seua recepció, podrà al·legar tot el que considere oportú en la seua defensa, de conformitat amb el que establix l'article 19 del Reial Decret 1.398/1993, de 4 d'agost, pel qual s'aprova el Reglament de Procediment Sancionador, i que els documents que es troben en el procediment són:
  
1. Denúncia
  
2. Informe tècnic
  
3. Orde d'obres
  
4. Plec de càrrecs
  
València, 16 de gener de 2003.- La secretària d'actuacions: María Luisa Martí Llabata.
  
Vist el procediment sancionador VIVI/040501/678 seguit contra Promociones Jesús González, SL, i Valenciana de Comunidades y Gestión, SRL, per infracció del règim legal que regula els habitatges de protecció oficial, iniciat per orde de procedir del cap del Servici Territorial d'Arquitectura i Habitatge.
  
Resultant que són fets provats, i així es declara, que en l'habitatge situat a València, carrer de l'Enginyer Faust Elio 24, presentava les deficiències assenyalades en el plec de càrrecs.
  
Resultant que la denúncia que va donar origen a este procediment la formula, amb data 10/10/2001, José Emilio Sánchez Casaban.
  
Resultant que l'instructor no considera procedent la pràctica de prova, a més de la ja practicada i que consta en informe tècnic.
  
Resultant que amb data 28 de juny de 2002 es formula a l'expedientat l'oportú plec de càrrecs.
  
Resultant que al plec de càrrecs no es formulen al·legacions.
  
Considerant que els fets continguts en el primer resultant constituïxen una falta molt greu tipificada com a tal en l'article 6.10 de la Llei 1/1997, de la Generalitat Valenciana, de Règim Sancionador en Matèria d'Habitatge.
  
Considerant que l'expedientat és responsable davant de l'administració dels fets continguts en el primer resultant.
  
Considerant que la falta comesa per l'expedientat pot ser sancionada, segons el que disposa l'article 8 de la Llei 1/1997, de 21 de febrer, amb multa de 3.005,07 a 30.050,61 euros.
  
Considerant que és competent per a resoldre este procediment el cap del Servici Territorial d'Arquitectura i Habitatge, d'acord amb les facultats que a l'efecte li conferix el Decret del Govern Valencià 210/2001, de 18 de desembre.
  
Vistes la Llei 1/1997, de 21 de febrer, de la Generalitat Valenciana de Règim Sancionador en Matèria d'Habitatge, la Llei de Règim Jurídic de les Administracions Públiques, i la resta de normes de general i pertinent aplicació, l'instructor que subscriu eleva a vosté la següent:
  
Proposta de resolució
  
1. Imposar a l'expedientat, com a autor d'una falta molt greu, prevista i sancionada com a tal en l'article 6.10, de la Llei 1/1997, una multa de quatre mil dos-cents deu euros (4.210 EUR).
  
2. Obligar l'expedientat que, per si mateix o a la seua costa, realitze en el termini de 15 dies les obres següents:
  
Elements comuns
  
Procedir a la reparació de l'enllumenat d'emergència en aquelles plantes en què este no funciona.
  
Procedir a la impermeabilització dels fossats del muntacotxes i de l'ascensor i posar en funcionament el primer que, a causa de les filtracions existents d'aigües pluvials, s'han inundat.
  
Reparar fissures i perforacions en interior de vestíbul i en la caixa d'escala d'accés a les plantes superiors en els trams situats en el dit vestíbul.
  
Procedir a la rejuntada dels taulells ceràmics dels revestiments d'escalons.
  
Eliminar pestanyes, substituir taulells i col·locar els que falten en l'accés del vestíbul, en els accessos del vestíbul als trasters i la posterior rejuntada d'estos.
  
Augmentar el nombre d'ancoratges de la porta d'accés al vestíbul.
  
Repassar els despreniments dels revestiments dels plans inferiors dels balcons.
  
Procedir a la instal·lació de la fusteria exterior en galeries/balcons de la cuina especificats en el projecte final d'obra i el seu posterior acabat de revestiments.
  
Habitatges
  
Porta 1
  
Procedir a la reparació de fissures en menjador-saló per mitjà del picat de lluïts, aplicació de malla de fibra de vidre nou, lluït i repàs de pintura.
  
Corregir els pendents del conducte d'evacuació de fums i gasos del calfador de producció d'aigua calenta sanitària o disposar a l'eixida del calfador d'un aparell de tir forçat a fi d'evitar que en calfar-se excessivament el conducte instal·lat s'apague el mencionat calfador. En cap cas s'haurà de desmuntar cap dispositiu de seguretat.
  
Substituir els taulellets de la cuina que presenten celles i fissuracions i la posterior rejuntada d'estos.
  
Procedir a la reparació o substitució dels taulells de terratzo fissurats o escantellats en menjador-saló i dormitoris i posterior polit i abrillantat, prèviament a la rejuntada d'este.
  
Porta 2
  
Procedir a la rejuntada dels paviments de menjador-saló i dormitoris.
  
Porta 4
  
Procedir a l'obertura d'un buit en el plafonet lateral del moble inferior de cuina amb què poder instal·lar el desaigüe del llavaplats.
  
Perforar el paviment del menjador-saló per a poder ubicar-hi el passador de la porta de pas.
  
Revisar les conduccions de la base d'endoll del forn de cuina, en el qual es produïx un curtcircuit quan es connecta.
  
Porta 6
  
Augmentar el pendent del conducte d'evacuació de fums i gasos del calfador d'aigua sanitària o dotar este d'un aparell de tir forçat.
  
Procedir al segellat de la fusteria exterior amb el paviment del balcó a fi d'impedir les filtracions d'aigua que es produïxen.
  
Porta 8
  
Procedir a l'acabat interior del rebost.
  
Revisar la instal·lació elèctrica del punt de llum de dormitori principal que no funciona.
  
Instal·lar la base de l'endoll del llavaplats.
  
Procedir a la impermeabilització de la façana per mitjà de Cotefilm incolor de la casa Texa o semblant després de la neteja i de l'assecat previs del suport. Posteriorment s'haurà de procedir al repàs de pintura en les zones afectades per la humitat en interior de menjador-saló.
  
Porta 9
  
Col·locar en posició correcta el calfador de gas.
  
Substituir els taulellets mal tallats en la zona dels maneguets i el desaigüe del lavabo del bany.
  
Corregir els defectes d'execució en les unions del paviment de dormitori principal amb els del bany.
  
Porta 10
  
Procedir a la construcció d'una cambra d'aire, després de la instal·lació prèvia en la dita cambra, d'aïllant tèrmic en el pilar del cantó de dormitori principal a fi de resoldre els problemes de condensació existents. Posteriorment, es procedirà al lluït i pintat de la zona.
  
Porta13
  
Procedir a la reparació de les ruptures existents en els aplacats d'escaiola situats sobre la banyera i el posterior repàs de pintura.